En sliktrængende rumæner er måske på vej ud af landet. Den 19. september stjal han nemlig for cirka 4.000 kroners slik i Super Brugsen i Sjællandsgade i Aalborg. Og onsdag eftermiddag blev han så genkendt af butikkens ansatte, hvorefter han blev anholdt. Det oplyser Nordjyllands Politi. Politiet fik ikke fat i den 39-årige efter selve tyveriet, men via videoovervågning fik personalet bekræftet deres mistanke og manden blev i dag anholdt. Rumæneren står nu til at få en bøde for butikstyveriet i sidste måned. Derudover kan han risikere udvisning af Danmark, vurderer Nordjyllands Politi. Den endelige afgørelse vil blive taget af Udlændingestyrelsen.

Opsummering:
En 39-årig rumæner kan ende med at blive udvist for at stjæle Ritter Sport og skumfiduser for flere tusinde kroner.